
	ЦЕНТАР ЗА РАЗВОЈ ПОЉОПРИВРЕДЕ И СЕЛА
БАЊА ЛУКА
	

	
	
	.


Војводе Момчила 10 – 12 Бања Лука, тел: 051/433-620

На основу члана 64.став 1.тачка б) , члана 70.Закона о јавним набавкама  Босне и Херцеговине (Службени гласник  БиХ бр.39/14,59/22, 50/24) и члана 33. Статута Центра за развој пољопривреде и села, а на основу утврђене препоруке од стране комисије број:1072-1/25 од  09.10.2025.године, за провођење поступка за избор најповољнијег  понуђача за набавку роба „Набавка минералног ђубрива  за јесењу сјетву за 2025. годину “     Директор Центра  д о н о с и, сљедећу

О Д Л У К У
о избору најповољнијег понуђача

1.Прихвата се приједлог-препорука Комисије број:1072-1/2025 од 09.10.2025.године,- „Набавка  минералног ђубрива  за јесењу сјетву за 2025. годину   у конкурентском  поступку  број:989/25 од 25.09.2025.године, објављеном на Порталу јавних набавки, обавјештење о набавци број: 256-7-1-25-3-25/25  дана  25.09.2025.године, а у („Службеном гласнику БиХ“ број: 57/25) од     03.10.2025. године. 

2.Уговор се додјељује понуђачу „РЕПРОМ“  д.о.о.  Модрича, понуда број: 143/2025 од  03.10.2025. године, за понуђену цијену од 15.990,00 КМ без ПДВ-а, односно 18.708,30 КМ са ПДВ-ом.

3. Понуда понуђача из тачке 2.ове одлуке је једина  прихватљива у предметном поступку набавке и у складу са чланом 64.тачка 1. под б) Закона о јавним набавкама Босне и Херцеговине а самим  тим  и  најнижа.

4.Уговорни орган закључиће уговор са најповољнијим понуђачем под условима утврђеним у тендерској документацији. Прије закључења уговора,  понуђач из тачке 2. ове одлуке дужан је, у року од 5 дана од дана пријема обавјештења о избору, уговорном органу доставити документе којима доказује своју личну способност.
Ови документи су наведени  у члану 45. Закона о јавним набавкама („Службени гласник БиХ“ број 39/14,59/22,50/24). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14, 59/22, 50/24) не смију бити старији од три мјесеца, рачунајући од дана достављања  понуде. Документи морају бити достављени на протокол уговорног органа  најкасније пети дан  по пријему одлуке о избору, у радном времену уговорног органа  (најкасније до 15:00 часова) без обзира на који начин су послати. 
Уколико су наведени документи достављени у саставу понуде понуђач се ослобађа достављања истих.

5.Ова одлука објавиће се на веб-страници: www.crusbl.org истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама. 

6. Ова одлука се доставља  свим понуђачима који су  учествовалиу поступку јавне набавке, у складу са чланом 71. став (2) Закона о јавним набавкама. 

О б р а з л о ж е њ е

Поступак јавне набавке покренут је Одлуком о покретању поступка јавне набавке број:988/25-О од  25.09.2025.године. Јавна набавка је проведена путем конкурентског поступка. 
Процијењена вриједност јавне набавке без ПДВ-а: 16.000,00 КМ.

Обавјештење о набавци број:256-7-1-25-3-25/25 објављено на Порталу јавних набавки дана  25.09.2025.године, а у („Службеном гласнику БиХ“ број: 57/25 од 03.10.2025. године). 

Комисија за јавну набавку, именована је рјешењем број:989-1/25 од  25.09.2025.године.
Тендерска документација је објављена на Порталу јавних набавки те је исту са портала јавних набавки преузело 8 (осам)  понуђача.
Извјештај о преузимању тд од стране понуђача од 07.10 .2025.године, у прилогу ТД.

У предвиђеном року за достављање понуда пристиглe су три понуде   регистроване у Записнику о пријему понуда  бр:1031/25 од 03.10.2025. године. 

Дана 07.10.2025.године у 11:30 часова  извршено је јавно отварање понуда о чему је сачињен Записник са отварања понуда бр.1053/25 од  07.10.2025.г. који је благовремено (у законском року) путем факса,односно  путем мејла достављен   понуђачима који су доставили понуде у предметном поступку набавке.Комисија за јавну набавку је благовремено и правилно извршила отварање понуда и оцјену приспјелих понуда, о чему је сачинила одговарајуће записнике. Комисија је констатовала да су  пристигле три  понуде-  и то по  сљедећем редослиједу: 

1.  „РЕПРОМ “ д.о.о. Модрича, укупна вриједност понуде 15.990,00 КМ без ПДВ-а , односно укупна вриједност понуде 18.708,30 КМ са ПДВ-ом ; 

2. „INTER-COM “ д.о.о. Зеница, укупна вриједност понуде 15.750,00 КМ без ПДВ-а , односно укупна вриједност понуде 18.427,50 КМ са ПДВ-ом ; 

3. „ПРИМАПРОМ“ д.о.о. Бања Лука, укупна вриједност понуде 15.450,00 КМ без ПДВ-а , односно укупна вриједност понуде 18.076,50 КМ са ПДВ-ом .
	
Понуде су   благовремено запримљене , а неблаговремено запримљених понуда није било.

Извршена је рачунска контрола понуда  и утврђено је  да нема рачунских грешака  у достављеним понудама .

Комисија је приступила детаљном прегледању достављених понуда, у циљу утврђивања да ли су достављени сви тражени документи и да ли задовољавају квалификационе услове и остале услове из тд. Комисија је вршила  анализу сваког документа појединачно, његову важност као и рачунску исправност понуда. 

Разматрајући понуде Комисија је утврдила да је понуђач  „РЕПРОМ “ д.о.о. Модрича, испунио услове за учешће-квалификацију и доставио понуду у складу са  условима прописаним конкурентским захтјевом за доставу понуда и ста је прихватљива за уговорни орган.

Остале двије понуде „INTER-COM “ д.о.о. Зеница и „ПРИМАПРОМ“ д.о.о. Бања Лука су неправилне и нису прихватљиве  за уговорни орган из следећих разлога: 

Понуђач „INTER-COM“ д.о.о. Зеница  је  доставио понуду која није у складу са прописаном тендесрском документацијом, односно није понудио комплексно минерално ђубриво  као што је описано у анексу 2 – (образац за цијену понуде-спецификација роба), већ је понудио мијешано  НПК ђубриво,  а што је видљиво из декларације  на којој стоји „ Назив ђубрива у оквиру типа: Мијешано НПК ђубриво“. 

Из напред наведених разлога понуда је неправилна за уговорни орган-није у складу са ТД, односно неприхватљива за уговорни орган.

Понуђач  „ПРИМАПРОМ“   д.о.о.  Бања Лука је  доставио понуду која није у складу са прописаном тендесрском документацијом, односно није понудио комплексно минерално ђубриво  као што је описано у анексу 2 – (образац за цијену понуде-спецификација роба), већ је понудио сложено круто  НПК ђубриво,  а што је видљиво из декларације  на којој стоји  PFC: „Сложено круто  анорганско гнојиво“

Из напред наведених разлога понуда је неправилна за уговорни орган-није у складу са ТД, односно неприхватљива за уговорни орган. 

У поступку доношења ове одлуке посебно су цијењене чињенице да је Комисија, правилно и потпуно извршила оцјену квалификованости понуђача те оцјену приспјелих понуда, у смислу задовољавања и других услова из понуда,  сходно критеријумима из тендерске документације. 

У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке комисије за јавну набавку. 
Увидом у приспјелу понуду и приложену документацију, у поступку је оцијењено да је Комисија у свему правилно поступила те да је избор најповољнијег понуђача извршен у складу са Законом о јавним набавкама, подзаконским актима, интерним актима и тендерском документацијом.

С обзиром да је тендерском документацијом, као критеријум за избор најповољнијег понуђача утврђена најнижа цијена, као и чињеницу да је само једна понуда прихватљива, комисија је оцијенила да је понуђач „РЕПРОМ“ д.о.о.  Модрича, понудио прихватљиву понуду а самим тим и најнижу цијену   за предметну набавку у износу од  15.990,00 КМ без ПДВ-а односно 18.708,30 КМ са ПДВ-ом, те је ваљало прихватити приједлог комисије и одлучити као у диспозитиву. 

Из наведених разлога, комисија је примјеном члана 64. став 1. тачка б) Закона о јавним набавкама БиХ (најнижа цијена) и једина прихватљива понуда, предложила уговорном органу да са наведеним понуђачем закључи уговор за „Набавку минералног ђубрива за јесењу сјетву за 2025. годину“, а што је уговорни орган прихватио и одлучио као у диспозитиву ове Одлуке. 

Након доношења  одлуке о избору најповољнијег понуђача,  комисија за јавне набавке ће упутити позив најповољнијем понуђачу да достави документе којима доказује своју личну способност, ови документи су наведени у члану 45. став 2) тачка а), б), ц) и д) Закона о јавним набавкама  (Службени гласник БиХ број 39/14,59/22,50/24). Најповољнији понуђач је дужан доставити уговорном органу  оригинале или овјерене фотокопије наведених докумената из члана 45.ЗЈН-а, у року од 5 дана од дана када уговорни орган обавијести понуђаче о донесеној одлуци. Ови  документи не смију бити старији од три мјесеца рачунајући од дана подношења понуде уговорном органу. 

Поука о правном лијеку: 

	Сваки понуђач који има легитиман интерес за конкретни уговор о јавној набавци и који сматра да је Уговорни орган  у току конкретног поступка додјеле уговора прекршио  једну или више одредби Закона о јавним набавкама  БиХ  или подзаконских аката донесених на основу њега  има право изјавити жалбу на поступак. Жалба се изјављује  у писаној форми  Канцеларији за разматрање жалби путем Уговорног  органа директно на протокол,  или препорученом  поштанском пошиљком, у најмање 3 (три) примјерка у року од  5 (пет) дана од дана пријема обавјештења (одлуке) о избору најповољнијег  понуђача.

У случају подношења жалбе, жалилац је обавезан доставити оригиналан доказ о плаћеној накнади за покретање жалбеног поступка, овјерен од стране банке, у тренутку достављања жалбе. Као валидан доказ ће се сматрати извод или потврда банке  о извршеним трансакцијама. Такође доказ о уплати треба да садржи податке како би се могао идентификовати поступак јавне набавке у којем је изјављена  жалба у зависности  од фазе поступка у којој је жалба изјављена, односно жалиоци би се требали позвати на број обавјештења о набавци у случају жалбе на обавјештење о набавци,  број тендерске документације  у случају жалбе на тендерску документацију, број одлуке  о избору /поништењу у случају одлуке о избору/поништењу, исл.   


Број: 1073/2025-О					                  ДИРЕКТОР
Дана: 09.10.2025.године		                              Драшко Илић, дипл.екон.
                                                                                           ________________________

